SGC ปิดงบปี 65 กำไรโต 13% ทะลุ 600 ล้าน แจกปันผล 0.11 บ. XD 27 เม.ย.นี้
SGC โกยรายได้ 2,439 ลบ. ดันกำไรปี 65 โต 13% แตะ 667 ล้าน อานิสงส์ดอกเบี้ยรับเพิ่มขึ้น จากการขยายตัวอย่างต่อเนื่องของพอร์ตสินเชื่อเช่าซื้อและสินเชื่อรถทำเงิน แจกปันผล 0.11 บ. XD 27 เม.ย.นี้
SGC โกยรายได้ 2,439 ลบ. ดันกำไรปี 65 โต 13% แตะ 667 ล้าน อานิสงส์ดอกเบี้ยรับเพิ่มขึ้น จากการขยายตัวอย่างต่อเนื่องของพอร์ตสินเชื่อเช่าซื้อและสินเชื่อรถทำเงิน แจกปันผล 0.11 บ. XD 27 เม.ย.นี้
14 ก.พ. 2566

บริษัท เอสจี แคปปิตอล จำกัด (มหาชน) หรือ SGC รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับผลการดำเนินงานในปี 65 บริษัทมีรายได้ 2,439 ล้านบาท เพิ่มขึ้น 37% จากงวดเดียวกันของปีก่อน ที่มีรายได้ 1,782ล้านบาท เป็นผลมาจากรายได้ดอกเบี้ย (1) สินเชื่อเช่าซื้ออุปกรณ์เครื่องใช้ไฟฟ้า (Home &amp; Commercial Appliances), (2) สินเชื่อรถทำเงิน (สินเชื่อประเภทให้เช่าซื้อรถยนต์แบบโอนกรรมสิทธิ์เล่มทะเบียน และสินเชื่อที่มีทะเบียนรถเป็นประกัน), (3) รายได้ดอกเบี้ยลูกหนี้เงินให้กู้ยืมอื่น (สินเชื่อสวัสดิการ (Debt Consolidation) และ สินเชื่อผ่อนทองออนไลน์ (Click2Gold) และอื่นๆ) และรายได้อื่น ซึ่งประกอบด้วยรายได้ค่าธรรมเนียม รายได้ค่านายหน้าเป็นหลัก
พร้อมกันนี้บริษัทมีมติจ่ายปันผลจากงวดดำเนินงานวันที่ 1 ก.ค.65 – 31 ธ.ค.65 เป็นเงินสด 0.11 บาทต่อหุ้น กำหนดวันที่ไม่ได้รับสิทธิปันผล (XD) วันที่ 27 เม.ย.66 และกำหนดจ่ายปันผล 18 พ.ค.66